laion/Wikipedia-Exotic huggingface dataset:
אנדריאה דל סרטו

אנדריאה דל סרטו (באיטלקית: Andrea del Sarto;‏ 16 ביולי 1486 – 29 בספטמבר 1530) היה צייר איטלקי מפירנצה, שזכה לפרסומו בזמן שיא הרנסאנס האיטלקי ותחילת תנועת המנייריזם. אף על פי שבחייו היה אומן ידוע ומוערך, עבודתו זכתה להתייחסות מועטה לאחר מותו, בשל ההתמקדות של חוקרים והציבור הרחב בציירים הבולטים של תקופתו לאונרדו דה וינצ'י, מיכלאנג'לו ורפאל. ביוגרפיה של דל סרטו נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר. אנדריאה דל סרטו נולד בפירנצה, אביו היה תופר. לאחר מספר שנים בהם למד ציור הוא פתח סטודיו. בשנים 1509-1514 הוא עבד עבור מסדר הסרביטים וצייר פרסקו עבור כנסייה בפירנצה. בסך הכל צוירו חמש יצירות. בהמשך אנדריאה דל סרטו נסע לצרפת ולאחר מספר חודשים חזר לפירנצה. הוא המשיך בעבודתו ובשנת 1527 סיים ציור עבור כנסיית סן סלבי. הוא היה נשוי ללוקרציה שמופיע בציוריו כ"מדונה". אנדריאה דל סרטו נפטר בשנת 1530 במהלך מגפת דבר הבלוטות. עבודות שלו מוצגות בין היתר בגלריה לאומית בלונדון, מוזיאון הפראדו, לובר ופאלאצו פיטי. מדיה וקבצים בנושא אנדריאה דל סרטו בוויקישיתוף אנדריאה דל סרטו, באתר אנציקלופדיה בריטניקה (באנגלית)
יחסי החוץ של ג'מייקה

יחסי החוץ של ג'מייקה (באנגלית: Foreign relations of Jamaica) כוללים יחסים בינלאומיים עם רוב מדינות העולם ואין לה סכסוכים בינלאומיים. ג'מייקה חברה בארגונים בינלאומיים רבים ובין היתר באומות המאוחדות, בארגון מדינות אמריקה, בחבר העמים הבריטי ובG77. ג'מייקה כיהנה פעמיים למשך שנתיים כל פעם כחברה במועצת הביטחון של האומות המאוחדות בשנים 80–1978 ו-2000–2001. היסטורית, ג'מייקה בעלת קשרים קרובים עם השלטון הבריטי. לאחר התמורות שחלו בעולם במאה האחרונה, ג'מייקה כיום בעיקר מושפעת כלכלית ותרבותית מארצות הברית. עיקר הקשרים התרבותיים של ג'מייקה הם עם המדינות הקריביות דוברות האנגלית החברות בהקהילייה הקריבית ובארגון המדינות הקריביות (אנ'). מדיה וקבצים בנושא יחסי החוץ של ג'מייקה בוויקישיתוף
הרשל ברנרדי

הרשל ברנרדי (באנגלית: Herschel Bernardi;‏ 30 באוקטובר 1923 – 9 במאי 1986) היה זמר ושחקן תיאטרון, קולנוע וטלוויזיה יהודי-אמריקאי. ברנרדי נולד בניו יורק לזוג שחקנים יהודים - ברל ברנרדי והלן ברנרדי, ששיחקו בתיאטרון היידיש בניו יורק. ברנרדי הופיע עם הוריו על בימות תיאטרון היידיש בשדרה השנייה עוד טרם החל לדבר. בשנות השלושים הופיע ברנרדי בסרטי יידיש של אדגר ג' אולמר. ומאוחר יותר היה בין השחקנים שעברו מתפקידים דוברי יידיש לסרטי קולנוע אמריקאים. אחיו ג'ק ברנרדי היה שחקן קולנוע אף הוא. ברנרדי נודע בתפקידים ידועים שעשה בתיאטראות ברודוויי ובהם טביה במחזה כנר על הגג. הוא הופיע בסדרות טלוויזיה רבות משנות החמישים ועד סוף ימיו. ברנרדי כיכב בסיטקום של CBS בשם "ארני" (1970-1972) בתפקיד הראשי כארני – עובד זוטר המקודם לתפקיד בהנהלת החברה. הוא שיחק לצד סו אן לנגדון ששיחקה בסדרה את אשתו. הסדרה הוקרנה במשך כ-שלוש שנים וזכתה להצלחה רבה. בשנת 1971 ו-1972 הוא היה מועמד לפרס גלובוס הזהב על תפקידו בסדרה. בשנת 1974 שיחק את לבן בן בתואל בסרט הטלוויזיה סיפור יעקב ויוסף (סרט תנכ"י). ברנרדי היה שחקן במספר סרטים אמריקאיים בולטים, ביניהם אירמה לה דוס (1963). ברנרדי היה גם הקריין והמספר בסרט התיעודי משנת 1969 "תור הזהב של השדרה השנייה" המספר את סיפור התיאטרון היידי בניו-יורק של הלואר איסט סייד של ראשית המאה ה-20 עד אמצע המאה ה-20 (שם ברנרדי החל את הקריירה שלו במשחק). ברנרדי ביקר בישראל במאי 1974 במסגרת משלחת של המגבית היהודית ברנרדי נפטר בשנתו מהתקף לב בלוס אנג'לס, קליפורניה, ב -9 במאי 1986. הוא היה בן 62 במותו. ברנרדי נקבר בבית הקברות מאונט סיני בלוס אנג'לס. מדיה וקבצים בנושא הרשל ברנרדי בוויקישיתוף הרשל ברנרדי, במסד הנתונים הקולנועיים IMDb (באנגלית) הרשל ברנרדי, באתר AllMovie (באנגלית) הרשל ברנרדי, במסד הנתונים הקולנועיים KinoPoisk (ברוסית) הרשל ברנרדי, באתר AllMusic (באנגלית) הרשל ברנרדי, באתר MusicBrainz (באנגלית) הרשל ברנרדי, באתר Discogs (באנגלית) השיר טום בללייקה ביידיש, סרטון באתר יוטיוב בביצוע הרשל ברנרדי הרשל ברנרדי, באתר "Find a Grave" (באנגלית) הרשל ברנרדי, דף שער בספרייה הלאומית הסרט כאן באתר Vimeo כתבה בעיתון מעריב 12 במאי 1974
דאדלי קלארק

דאדלי קלארק (באנגלית: Dudley Wrangel Clarke;‏ 27 באפריל 1899 – 7 במאי 1974) היה בריגדיר בצבא הבריטי, ממובילי פעולות ההונאה הצבאית במהלך מלחמת העולם השנייה. הוא שילב פקודות דמיוניות, אמצעי דמה ושימוש בסוכנים כפולים באסטרטגיית ההונאה של בעלות הברית במהלך המלחמה וזכה בכינוי: "הממזר הבריטי הגדול ביותר של מלחמת העולם השנייה". קלארק סייע בהקמת שלוש יחידות צבאיות מפורסמות: הקומנדו הבריטי, SAS ויחידת הריינג'רס של צבא ארצות הברית. קלארק נולד ביוהנסבורג, דרום אפריקה וגדל ליד לונדון. בשנת 1916 הוא הצטרף לרגימנט הארטילריה המלכותי כקצין, אך הועבר לגיס התעופה המלכותי לאחר שנמצא שהיה צעיר מכדי להילחם בצרפת. את מלחמת העולם הראשונה העביר בלימוד טיסה, תחילה ברדינג ולאחר מכן במצרים. ב-1919 חזר לארטילריה המלכותית, ועסק בפעילות מודיעין צבאי במזרח התיכון. ב-1936 הועבר לארץ ישראל המנדטורית, כדי לסייע לארגן את דיכוי המרד הערבי הגדול. במלחמת העולם השנייה, הצטרף קלארק לצוות של ג'ון דיל, והציע ועזר ליישם את פיתוח רעיון פשיטות הקומנדו לצרפת, מהן התפתח הקומנדו הבריטי. בשנת 1940 הוא נקרא על ידי ארצ'יבלד וייוול לקהיר, והופקד כאחראי על ההונאה האסטרטגית. ככיסוי, הוא עסק בהקמת ארגון אזורי עבור MI9. לאחר מכן הקים קלארק את "המטה המתקדם - כוח A"‏ (Advanced Headquarters 'A' Force) ופיתח קשרים מודיעיניים בטורקיה ובספרד. בסוף 1941 נקרא קלארק בחזרה ללונדון, לאחר שניסיונו בתחום ההונאה הגיע לאוזני הפיקוד העליון של בעלות הברית, קודם לכינון המפקדה העליונה של חיל המשלוח של בעלות הברית. ב-12 באוקטובר 1941 הגיע קלארק לספרד בזהות בדויה של עיתונאי ונעצר במדריד, בנסיבות לא ברורות, כשהוא לובש בגדי אישה. הוא נחקר, שוחרר והורשה לחזור לקהיר. במהלך היעדרותו של קלארק, מערך ההונאה בפיקוד המזרח התיכון השתבש וכוח A נדחק מתפקידו בהובלת המערך. קלארק נשלח לאל עלמיין, כשכוחות בעלות הברית היו שם בנסיגה, לעבד תוכניות הונאה חדשות. עם שובו חזר כוח A לנהל את ההונאה. במהלך 1942 הוציא קלארק לפועל את מבצע "אשד" (Operation Cascade), מבצע הונאה שהציג סדר כוחות דמה גדול שלא התקיים. המבצע הוכתר בהצלחה ועד סוף המלחמה הכיר האויב ברוב היחידות המדומות כאמיתיות. במסגרת מבצע ברקלי השתתף קלארק ב"הקמת" הארמייה ה-12. בשנים 1942–1945 המשיך קלארק לארגן את ההונאה בצפון אפריקה ובדרום אירופה ובמסגרת מבצע שומר ראש פיקד על מבצע קופר הד. קלארק פרש מהצבא בשנת 1947, חי את שארית חייו באלמוניות יחסית, כתב שני ספרים היסטוריים ומותחן, עבד עבור המפלגה השמרנית וניהל חברת אבטחה. הוא נפטר בלונדון ב-1974. Nicholas Rankin, "Churchill's Wizards: The British Genius for Deception, 1914–1945", Faber and Faber, 1 October 2008 מסמכים חסויים: המרגל הנשי שהביך את בריטניה, באתר ynet, 23 במאי 2013
תחנת הרכבת התחתית דרום קנטון

תחנת הרכבת התחתית דרום קנטון (באנגלית: South Kenton station) היא תחנה של רשת הרכבת התחתית בלונדון. בתחנה הממוקמת בסמוך לגשר קנטון שבצפון מערב לונדון עובר קו בייקרלו של הרכבת התחתית של לונדון בנוסף למספר קווים פרבריים של הרכבת העילית של לונדון שעוצרים גם הם בתחנה. התחנה נפתחה ב-3 ביולי 1933 עם רציף אי אחד ששירת את קו יוסטון ווטפורד DC, הגישה אל הרציף הייתה בעזרת גשר להולכי רגל אך הוא הוחלף מאוחר יותר על ידי מנהרה להולכי רגל, התחנה שעוצבה על ידי האדריכל ויליאם הנרי המלין נבנתה בבניין בסגנון "בטון וזכוכית" מודרני יותר, כולל חדר המתנה מודרני. כשנפתח קו בייקרלו הוא החל להשתמש בתחנה הזאת כתחנת עצירה. מדיה וקבצים בנושא תחנת הרכבת התחתית דרום קנטון בוויקישיתוף
יחסי מונקו – קוריאה הדרומית

יחסי מונקו–קוריאה הדרומית הם היחסים הדיפלומטיים הרשמיים שבין נסיכות מונקו לבין הרפובליקה של קוריאה. היחסים בין שתי המדינות כוננו במרץ 2007. הסחורה שייבאה קוריאה הדרומית ממונקו בשנת 2017 שוויה 609,000 דולר אמריקאי והיא כוללת בעיקר מצלמות וידאו וחלקי חילוף למכונות. הסחורה שייבאה מונקו מקוריאה הדרומית שוויה 2,750,000 דולר אמריקאי והיא כוללת בעיקר חלקי חילוף לרכב ומוצרי קוסמטיקה שונים. בתחום ההשקעות, משקיעים הקוריאנים מאות מיליוני דולרים במונקו בעוד שתושבי מונקו משקיעים בקוריאה הדרומית כמיליון דולר בלבד. אלבר השני, נסיך מונקו, ביקר מספר פעמים בקוריאה הדרומית. מאי 2012 - אלבר השני, נסיך מונקו אפריל 2015 - אלבר השני, נסיך מונקו מאי 2018 - אלבר השני, נסיך מונקו מונקו אינה מיוצגת בקוריאה הדרומית בדרג השגרירות. מונקו מיוצגת בקוריאה הדרומית בדרג הקונסולרי באמצעות קונסוליה שהיא מחזיקה בסיאול, בירת המדינה. קוריאה הדרומית אינה מיוצגת במונקו, השגרירות שלה בפריז, בירת צרפת, הואמנה על מונקו. Principality of Monaco, אתר משרד החוץ של קוריאה הדרומית CONSULATE OF MONACO IN SEOUL, THE REPUBLIC OF KOREA 모나코에 대해서
בננות (שיר של סטטיק ובן-אל תבורי)

בננות הוא שיר של הצמד סטטיק ובן-אל תבורי. השיר יצא לאור ב-27 ביוני 2019. בסמוך לצאתו כסינגל, עלה השיר לרשת הזרמת המדיה ספוטיפיי. הווידאו קליפ של השיר צולם באולפן ובוים על ידי רומן בוצ'אצקי, המביים הקבוע של הצמד את הקליפ. בקליפ משתתפים הראפרים הישראלים טדי נגוסה, שחר סאול וצגאי בוי. בשבוע הראשון צבר הווידאו קליפ כ-3 מיליון צפיות ביוטיוב. נכון לינואר 2023 מונה הצפיות של הקליפ עומד על כ-34 מיליון צפיות. סרטון השיר "בננות" באתר יוטיוב בננות, נבדק ב-2019-07-29 Static and Ben El - סטטיק ובן אל (2019-06-27), סטטיק ובן אל תבורי - בננות (Prod. By Jordi), נבדק ב-2019-07-29
Songs of Faith and Devotion Live

Songs of Faith and Devotion Live הוא אלבום הופעה מאת להקת המוזיקה האלקטרונית הבריטית דפש מוד, שיצא ב-6 בדצמבר 1993. האלבום מכיל גרסאות חיות לשירים מהאלבום הקודם של הלהקה, Songs of Faith and Devotion, שיצא מס' חודשים קודם לכן (השירים אף מסודרים באותו סדר). השירים הוקלטו במהלך סיבוב ההופעות Devotional, בהופעות: קופנהגן, דנמרק - 27 במאי 1993 מילאנו, איטליה - 4 ביוני 1993 ליווין (Liévin), צרפת - יוני 1993 ניו אורלינס, לואיזיאנה, ארצות הברית - 8 באוקטובר 1993 האלבום לא הצליח במידה רבה, והגיע למקומות 46 ו-193 במצעדי האלבומים בבריטניה וארצות הברית (בהתאמה). כל השירים נכתבו על ידי מרטין גור. דייב גהאן שר את כל השירים, למעט Judas ו-One Caress, אותם שר מרטין גור. מידע על האלבום Songs of Faith and Devotion Live באתר MusicBrainz מידע על האלבום Songs of Faith and Devotion Live באתר AllMusic האלבום Songs of Faith and Devotion Live באתר Discogs האלבום Songs of Faith and Devotion Live באתר ספוטיפיי
תחנת הרכבת התחתית כיכר הראלד/רחוב 34

תחנת הרכבת התחתית כיכר הראלד/רחוב 34 (באנגלית: 34th Street–Herald Square station) היא תחנת רכבת ותחנת רכבת תחתית במערכת הרכבת התחתית של ניו יורק הממוקמת מתחת לכיכר הראלד בצומת הרחובות 34 והשדרה השישית. התחנה היא השלישית בעומסה במערכת עם יותר מ-39,672,507 נוסעים שעברו בתחנה בשנת 2017. מתחם התחנה מאפשר החלפה נוחה בין 8 קווים במערכת הרכבת התחתית: קווי ה- BMT הכוללים את קווים N ,R ,W. קווי ה- IND הכוללים את קווים B, D, F, M. בנוסף לקווי הרכבת התחתית נמצאים גם קווי רכבת פרברים במתחם התחנה ותחנת אוטובוסים מרכזית בכניסה לתחנה. מדיה וקבצים בנושא תחנת הרכבת התחתית כיכר הראלד/רחוב 34 בוויקישיתוף אתר האינטרנט הרשמי של תחנת הרכבת התחתית כיכר הראלד/רחוב 34 נתוני הנוסעים ברכבת התחתית של ניו יורק לשנת 2017
טולוז

טולוז (בצרפתית: Toulouse, ‏האזנה‏Ⓘ‏, אוקסיטנית: Tolosa) היא עיר בת כ-440,000 תושבים בדרום-מערב צרפת. העיר יושבת על גדת נהר הגארון, בחצי הדרך בין האוקיינוס האטלנטי לבין הים התיכון. האזור המטרופוליטני של טולוז הוא השלישי בגודלו בדרום צרפת (לאחר מרסיי וניס), עם אוכלוסייה של קרוב ל-1.1 מיליון תושבים בשנת 2006, והוא אחד מאלה המהירים ביותר בגדילתם באירופה. הוא משמש כביתה של יצרנית המטוסים איירבוס המפתחת מוצרים לתעשיית התעופה והחלל של אירופה. טולוז היא עיר הבירה של מחוז גארון עילית וחבל אוקסיטניה, החבל הגדול בשטחו בצרפת. בעיר נפגשת תעלת מידי עם תעלת גארון – חיבור היוצר את תעלת שני הימים, המאפשרת שיט בין האוקיינוס האטלנטי לים התיכון דרך צרפת. בטולוז אוניברסיטה עתיקה אשר נוסדה בשנת 1229. בעיר לומדים כ-97,000 סטודנטים. בעיר ממוקמת הנהלת יצרנית המטוסים איירבוס ומפעלה הראשי, ולמעלה מרבע מ-14,150 (נכון ל-2009) עובדי יצרנית המטוסים הם תושבי העיר. נמל התעופה טולוז-בלאנייק פועל משנת 1939. ערך מורחב – קהילת יהודי טולוז בתחילת המאה העשרים הגיעו לאוניברסיטה בטולוז צעירים רבים מרוסיה, מפולין ומארצות הבלקן. ערב מלחמת העולם השנייה ישבו בטולוז קרוב למאתיים יהודים. בתקופת מלחמת העולם השנייה ברחו לעיר פליטים רבים מאזורי הכיבוש הגרמניים וחלקם השתקעו בה לאחר המלחמה. ב-1969 מנתה האוכלוסייה היהודית במקום כ-20,000 נפש, רובם יוצאי צפון-אפריקה. נכון לשנת 2015, הקהילה היהודית בטולוז מונה כ-15,000 איש, שהם בקירוב 3% מתושבי העיר כולה. בעיר ישנם 10 בתי כנסת. בשנים 2011–2017 כיהן כרב הקהילה הרב הרולד אברהם וייל והרב יוסף יצחק מטוסוב כשליח חב"ד בטולוז. בשנת 2012 התרחש בעיר פיגוע ירי בבית הספר היהודי "אוצר התורה" (ששינה את שמו לאחר מכן ל"אור התורה"). בפיגוע נרצחו 4 בני אדם, 3 מתוכם ילדים, ו-3 ילדים נוספים נפצעו באורח קשה. בזיליקת סרנין הקדוש – הכנסייה הרומנסקית הגדולה ביותר באירופה. נקראת על שמו של סאטורנין או סרנין, הבישוף הראשון של טולוז. קתדרלת סנט-אטיין (על שם סטפנוס הקדוש, מראשוני הקדושים של הנצרות) – הקתדרלה של העיר המורכבת מחצי כנסייה רומנסקי וחצי כנסייה גותית, שתיהן לא הושלמו. נוטר דאם די טור (Notre-Dame du Taur)[1]. כנסיית היעקובינים והקלויסטר, בה קבור תומאס אקווינאס. בזיליקת "נוטר דאם דה לא דוראד" (Notre-Dame de la Daurade) ובו פסל "הבתולה השחורה" מגדל האורסוליניות הערים התאומות של טולוז הן: ארצות הברית אטלנטה, ג'ורג'יה, ארצות הברית הרפובליקה העממית של סין צ'ונגצ'ינג, הרפובליקה העממית של סין אוקראינה קייב, אוקראינה איטליה בולוניה, איטליה ספרד אלש, ספרד ישראל תל אביב, ישראל צ'אד נג'מנה, צ'אד (מ־1980) אתר האינטרנט הרשמי של טולוז טולוז, ברשת החברתית פייסבוק טולוז, ברשת החברתית אקס (טוויטר) טולוז, ברשת החברתית אינסטגרם טולוז, ברשת החברתית LinkedIn טולוז, סרטונים בערוץ היוטיוב טולוז, באתר אנציקלופדיה בריטניקה (באנגלית) טולוז (צרפת), דף שער בספרייה הלאומית כרמית וייס, ‏טולוז – העיר בוורוד כחול וסגול, באתר GoTravel בית התפוצות – קהילה יהודי טולוז טולוז: "שגרה של קללות ויריקות", באתר ynet, 17 במאי 2015 http://www.cict.fr/toulouse/images/StSerninCE.JPG http://photoenligne2.free.fr/HauteGaronne/Toulouse/SaintSernin/D11611.jpg http://www.cybevasion.fr/photos2/fra074.jpg http://infopuq.uquebec.ca/~uss1010/orgues/france/toulousese5.jpg http://fog.ccsf.edu/~jcarpent/images/Art%20102%20Slide%20List%203/saint_etienne_interior.jpg ערי תאומות באתר העיר (צרפתית) ערים תאומות באתר מרכז השלטון המקומי בישראל
מכבי דימונה (כדוריד)

מכבי דימונה היא קבוצת כדוריד ישראלית מהעיר דימונה המתמודדת בליגת העל בכדוריד. המועדון הוקם בשנת 1983 והשתתף שנים רבות בליגה האחרונה בכדוריד. בתום עונת 2016/2017 העפילה לליגה הלאומית. בעונת 2017/2018 לא הצליחה הקבוצה להעפיל לליגת העל, כשהפסידה במפגש כפול מול מכבי אבישי מוצקין. בתאריך 31 במרץ 2019 העפילה לראשונה בתולדותיה לליגת העל בכדוריד, לאחר ניצחון ביתי 27–42 במחזור האחרון מול א.ס רמת השרון. לאחר סיום העונה, נפגשה הקבוצה לגמר "גביע ברנר" מול מכבי תל אביב והפסידה בתוצאה 25–34. לאחר ההעפלה היסטורית, נקלעה הקבוצה בקשיים לגיוס תקציב ראוי לליגה הבכירה. אך הירתמות של מנכ"ל מכבי ישראל נאור גלילי לגיוס משאבים ותמיכה הביאה לפתרון והקבוצה אישרה את השתתפותה בליגה. הקבוצה מארחת באולם הפיס החדש, הממוקם במתחם הקאנטרי קלאב שבצפון העיר. באולם 650 מקומות. ב-6 ביוני חתם המאמן הפורטוגלי נונו אלברז ששימש כמנהל טכני בנבחרת הנוער של פורטוגל בכדוריד ואימן קבוצות מליגת העל הפורטוגלית בכדוריד ביניהן בנפיקה וספורטינג ליסבון. חתימה זו של נונו אלבארז הופכת אותו למאמן הזר השני בהיסטוריה של מועדון מכבי דימונה בכדוריד ולזר השני בתולדות המועדון לאחר המאמן לשעבר אנדראה וויסקוביץ. ב-12 ביוני חתם השוער הפורטוגלי תומאס ואלנטה ואן זלר במועדון מכבי דימונה בכדוריד וזה הופך אותו לשחקן הזר הראשון בתולדות סגל שחקני המועדון[דרוש מקור: לכך שהוא השחקן הזר הראשון] והזר השלישי בקבוצה כולה לאחר המאמן הפורטוגלי נונו אלברז. ויקטור זלנצוב (שוער) תומר סגרון (שוער) עומר גלוזמן (שוער) תומאס ואלנטה ואן זלר (שוער) ריף כהן רוי כהן צח מלול יובל שטיינברג נועם זינו לירן יצהר אלמוג איבגי לירן אקר מיכה שכמנצב דוראל בן סעדון דניאל טקץ' טל פאר המועדון מפעיל מחלקת נוער ובה 4 קבוצות גיל, ומחלקת נערות ובה שתי קבוצות גיל. קבוצת הנערים של האגודה היא אלופת המדינה לעונת 2018/2019. כדוריד: מכבי דימונה עשתה היסטוריה והעפילה לליגת העל, באתר וואלה, 31 במרץ 2019 ברק חקלאי, מכבי דימונה: "שוקלים לסגור את המועדון", באתר ynet, 23 במאי 2019 דימונה תזכה לתמיכה כלכלית בליגת העל, באתר "ישראל ספורט", 1 ביוני 2019 ‏חיזוק מפורטוגל: נונו אלברז מונה למאמן מכבי דימונה, באתר ספורט1, 6 ביוני 2021
קיליאן שרידאן

קיליאן שרידאן (באנגלית: Cillian Sheridan; נולד ב-23 בפברואר 1989) הוא כדורגלן אירי המשחק בעמדת החלוץ בדנדי מליגת העל הסקוטית. שרידאן התחיל את הקריירה שלו בקבוצות ביילבורו סלטיק ובלדוורה המקומיות. כשהיה בן 17, הצטרף לאקדמיה של סלטיק. במקביל, החל שרידאן בלימודי תואר בפיזיקה באוניברסיטת סטרת'סלייד. ב-25 בפברואר 2007, שרידאן ערך את הופעת הבכורה שלו בקבוצה הבוגרת בניצחון 1-2 נגד אינברנס קלדוניאן ת'יסטל במסגרת רבע גמר הגביע הסקוטי. אחרי יומיים, חתם על חוזה לשלוש עונות בקבוצה. ב-20 במאי 2007, שרידאן ערך את הופעת הבכורה שלו בליגת העל הסקוטית בהפסד 2-1 נגד היברניאן. ב-25 באוקטובר 2008, שרידאן הבקיע את שער הבכורה שלו בקבוצה הבוגרת בניצחון 2-3 נגד היברניאן. ב-2 בפברואר 2009 שרידאן הושאל למאת'רול עד לסיום העונה. 5 ימים לאחר מכן, שרידאן ערך את הופעת הבכורה שלו בקבוצה בתיקו 1-1 עם סנט מירן במסגרת הגביע הסקוטי. ב-28 בפברואר 2009 שרידאן הבקיע את שער הבכורה שלו בקבוצה בניצחון 1-2 נגד אינברנס קלדוניאן ת'יסטל. ב-13 באוגוסט 2009 שרידאן הושאל לפלימות' ארגייל לחצי שנה. שרידאן ערך את הופעת הבכורה שלו בקבוצה בתיקו 1-1 נגד קווינס פארק ריינג'רס. ב-15 בינואר 2010 שרידאן הושאל לסט. ג'ונסטון. ב-17 בפברואר 2010, שרידאן הבקיע צמד בניצחון 1-5 נגד היברניאן. ב-13 באוגוסט 2010 שרידאן חתם בצסק"א סופיה מליגת העל הבולגרית. שרידאן ערך את הופעת הבכורה שלו בתיקו 2-2 נגד דה ניו סיינטס. שרידאן הבקיע את שער הבכורה שלו בקבוצה בניצחון 1-3 נגד סילבן 2000. ב-7 ביוני 2011 שרידאן הצטרף לקבוצת המילואים של סיאטל סאונדרס, אך כעבור חודש חזר לסקוטלנד והושאל מסופיה בסט. ג'ונסטון עד לינואר 2012. בינואר, הוארכה תקופת השאלתו עד לסיום העונה. בקיץ 2012 שוחרר מצסק"א סופיה, עקב בעיות כלכליות. ב-6 בספטמבר 2012 חתם בקילמרנוק. ב-29 בספטמבר 2012, שרידאן כבש שלושער בניצחון 1-3 נגד הארטס. ב-20 ביוני 2013, שרידאן חתם באפואל ניקוסיה מליגת העל הקפריסאית. שרידאן, השתתף עם הקבוצה בשלב הבתים של ליגת האלופות. ב-10 ביוני 2015, שרידאן חתם ביריבה העירונית, אומוניה ניקוסיה. ב-28 בפברואר 2017, שרידאן חתם ביאגלוניה ביאליסטוק מליגת העל הפולנית. בינואר 2019, שרידאן חתם בוולינגטון פיניקס מליגת העל האוסטרלית. ב-5 ביולי 2019 חתם בעירוני קריית שמונה מליגת העל. ב-12 באוגוסט כבש שלושער במשחק המחזור האחרון של גביע הטוטו בניצחון 3–1 על הפועל כפר סבא. ב-2 בפברואר 2020 חתם שרידאן בוויסלה פלוצק מליגת העל הפולנית. ב-19 ביולי 2021, שרידאן חתם בדנדי מליגת העל הסקוטית. בצעירותו, שרידאן שיחק בנבחרת הצעירה של אירלנד. ב-25 במאי 2010, שרידאן ערך את הופעת הבכורה שלו בנבחרת הבוגרת בניצחון 1-2 נגד פרגוואי. מנהל אורח חיים טבעוני.{{הערהשמעון אלבז, הכי מיוחד שיש: הכירו את קיליאן שרידן, באתר ynet, 14 בספטמבר 2019}} צסק"א סופיה ליגת העל הבולגרית: 2010/2011 אפואל ניקוסיה ליגת העל הקפריסאית: 2013/2014, 2014/2015 הגביע הקפריסאי: 2013/2014, 2014/2015 הסופר קאפ הקפריסאי: 2013 מדיה וקבצים בנושא קיליאן שרידאן בוויקישיתוף קיליאן שרידאן, באתר Transfermarkt קיליאן שרידאן, באתר Soccerway קיליאן שרידאן, באתר WorldFootball.net קיליאן שרידאן, באתר National Football Teams קיליאן שרידאן, באתר FootballDatabase.eu שלום אלבז, ‏החלוץ קיליאן שרידן חתם בעירוני קריית שמונה, באתר ONE‏, 5 ביולי 2019 שלמה וייס‏, עירוני קריית שמונה: רוג'רס קולה מועמד להחליף את קיליאן שרידן, באתר וואלה, 2 בפברואר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קיליאן שרידאן".
קורטינה ד'אמפצו

קורטינה ד'אמפצו (באיטלקית: Cortina d'Ampezzo), או בקיצור קורטינה, היא עיר וקומונה הממוקמת בהרי האלפים הדרומיים (הדולומיטים) במחוז ונטו בצפון איטליה. העיר ממוקמת על גדות נהר בויטה (אנ'). העיר אירחה את אולימפיאדת החורף בשנת 1956 וכן עתידה לארח את אולימפיאדת החורף לשנת 2026 ביחד עם מילאנו. בימי הביניים הייתה העיר נתונה לשליטת האימפריה הרומית הקדושה. בשנת 1420 נכבשה העיר על ידי הרפובליקה של ונציה. לאורך השנים הייתה העיר תחת שליטה אוסטרית, בהמשך לתקופה קצרה תחת כיבוש נפוליאון בונפרטה, ולאחר מכן חזרה העיר לשליטה אוסטרית עד לשנת 1918, שלאחריה עברה העיר לשליטה איטלקית. במאה ה-19 הפכה העיר למרכז תרבותי בולט לעבודת יד. בנוסף, נודעה העיר כמרכז לייצור רהיטים מעץ ומוצרים נוספים מנחושת, ברזל וזכוכית. בעיר נמצאת בזיליקת סנטי פיליפו אה ג'אקומו, שנבנתה בשנים בין 1769 ל-1775, באתר שבו שכנו שתי כנסיות לשעבר במאות ה-13 ו-16. הבזיליקה היא המבנה המרכזי של הדקנות (אנ') של קורטינה. בנוסף לכך, בעיר יש שלושה מוזיאונים מרכזיים. מאחר שהעיר שוכנת בלב הרי הדולומיטים בעמק אלפיני, היא מהווה אתר נופש פופולרי עבור תיירי ספורט חורף, ויש בה אתר סקי מהחשובים בעולם. בעונות החורף, אוכלוסיית השוהים בעיר מטפסת בממוצע מ-7,000 ל-40,000. העיר נבחרה לארח את אולימפיאדת החורף 1944, אך המשחקים בוטלו עקב מלחמת העולם השנייה. 12 שנים לאחר מכן, אירחה העיר את אולימפיאדת החורף 1956, אלו היו משחקי האולימפיאדה הראשונים ששודרו באמצעות הטלוויזיה. בשנת 2026, עתידה העיר לארח את אולימפיאדת החורף 2026 יחד עם העיר מילאנו. מספר סרטי קולנוע צולמו בעיר, הידועים מביניהם הם "הפנתר הוורוד", "לעינייך בלבד" ו"סחרור מסוכן". בעיר פועלים מספר מוזיאונים. בשנת 1941 נפתח מוזיאון לאמנות מודרנית שמציג באוסף שלו יצירות של אמנים איטלקים של המאה ה-20 לרבות פיורנצו תומאה שנולד באזור. בעיר ישנן חנויות של מעצבי אופנה מובילים, ובכלל זה בנטון, גוצ'י וג'אוקס, כמו גם חנויות אמנות, עתיקות, מלאכה שונות, וכן חנויות המתמחות בציוד עבור טיפוס הרים. עם זאת, המרכז "לה קופרטיבה די קורטינה" שנוסד בשנת 1893, הוא הסמל של העיר לקניות. שמה של העיר היווה השראה לשמה של דגם המכונית פורד קורטינה, שחברת פורד ייצרה בשנים 1962–1982. איטליה קטוליקה (אנ'), אמיליה-רומאניה, איטליה (מ־16 במרץ 1971) פקיסטן סקארדו (אנ'), גילגיט-בלטיסטן, פקיסטן העיר בשנת 1971 תצפית על העיר מסלולי הסקי בעיר רחוב בעיר מדיה וקבצים בנושא קורטינה ד'אמפצו בוויקישיתוף אתר האינטרנט הרשמי של קורטינה ד'אמפצו (באיטלקית) (באיטלקית) מידע על טיול בקורטינה ד'אמפצו באתר xplorer קורטינה ד'אמפצו, באתר אנציקלופדיה בריטניקה (באנגלית) ערך זה הוא קצרמר בנושא איטליה ובנושא יישובים. אתם מוזמנים לתרום לוויקיפדיה ולהרחיב אותו.
ג'ון חאירו רואיס

ג'ון חאירו רואיס ברנטס (בספרדית: John Jairo Ruiz Barrantes; נולד ב-10 בינואר 1994) הוא כדורגלן קוסטה ריקאי המשחק בעמדת הקיצוני. רואיס התחיל את הקריירה שלו במחלקת הנוער של דפורטיבו סאפריסה. ב-29 באוגוסט 2011 רואיס ערך את הופעת הבכורה שלו בקבוצה הבוגרת בניצחון 0–1 נגד אוריון. ב-12 בספטמבר 2011 רואיס הבקיע את שער הבכורה שלו בקבוצה הבוגרת בניצחון 1–4 נגד סן קרלוס. בינואר 2012 רואיס חתם לארבע שנים בליל מליגת העל הצרפתית, תחילה שיחק בקבוצת המילואים. ביולי 2012 רואיס הושאל למוסקרון מליגת העל הבלגית עד לסיום העונה. בקיץ 2014, רואיס הצטרף לקבוצה הבוגרת של ליל, אך כעבור זמן קצר הושאל לאוסטנדה מליגת העל הבלגית. ב-25 באוגוסט 2015 רואיס הושאל לדניפרו מליגת העל האוקראינית. ב-28 ביוני 2016 רואיס חתם לשלוש שנים בכוכב האדום בלגרד מליגת העל הסרבית. ב-12 ביולי רואיס ערך את הופעת הבכורה שלו בקבוצה בניצחון 1–2 נגד ולטה. ב-9 באוגוסט 2017 רואיס חתם באל-פייחה מליגת העל הסעודית. בינואר 2019 רואיס חזר לקוסטה ריקה וחתם בדפורטיבו סאפריסה. ב-3 ביולי 2019 רואיס חתם בעירוני קריית שמונה מליגת העל. הוא שוחרר מהקבוצה בינואר 2020 וחתם בארדיאנו. מדיה וקבצים בנושא ג'ון חאירו רואיס בוויקישיתוף ג'ון חאירו רואיס, באתר Transfermarkt ג'ון חאירו רואיס, באתר Soccerway ג'ון חאירו רואיס, באתר National Football Teams ג'ון חאירו רואיס, באתר FootballDatabase.eu מאור רחמני ושלום אלבז, ‏ג'ון רואיז חתם לשנתיים בעירוני קריית שמונה, באתר ONE‏, 3 ביולי 2019